ET Euroopa Liidu Teataja C 291/10

Põllumajandustoodete ja toidu päritolunimetuste ja geograafiliste tähiste kaitset käsitleva nõukogu määruse (EÜ) nr 510/2006 artikli 6 lõike 2 kohase taotluse avaldamine

(2006/C 291/05)

Käesoleva dokumendi avaldamine annab õiguse esitada vastuväiteid vastavalt nõukogu määruse (EÜ) nr 510/2006 artiklile 7. Komisjon peab vastuväited kätte saama kuue kuu jooksul alates käesoleva dokumendi avaldamisest.

KOKKUVÕTE

NÕUKOGU MÄÄRUS (EÜ) nr 510/2006

Registreerimistaotlus vastavalt artiklile 5 ja artikli 17 lõikele 2

“RISO DI BARAGGIA BIELLESE E VERCELLESE”

EÜ nr: IT/PDO/005/0337/26.2.2004

KPN ( X ) KGT ( )

Käesolev kokkuvõte on koostatud üksnes teavitamiseks. Üksikasjaliku teabe saamiseks palutakse huvitatud isikutel tutvuda tehnospetsifikaadi täieliku variandiga, mille võib saada 1. jaos viidatud riigi ametiasutustest või Euroopa Komisjonist (1).

1. Liikmesriigi pädev asutus:

Nimi: Ministero delle Politiche Agricole e Forestali Aadress: Via XX Settembre n. 20 — I-00187 Roma Tel: (39-06) 481 99 68 Faks: (39-06) 42 01 31 26 E-post: qtc3@politicheagricole.it

2. Rühm:

Nimi: Associazione Riso di Baraggia Biellese e Vercellese Aadress: Via F.lli Bandiera, 16 — c/o Consorzio di Bonifica della Baraggia Biellese e Vercellese — I-13100 Vercelli Tel: (39-0161) 28 38 11 Faks: (39-0161) 25 74 25 E-post: — Koosseis: tootjad/töötlejad ( X ) muud ( )

3. Toote liik:

Rühm 1.6 — II lisas loetletud värsked ja töödeldud puu- ja köögiviljad — Riis

4. Tehnospetsifikaat (artikli 4 lõikes 2 sätestatud nõuete kokkuvõte)

4.1. Nimi: “Riso di Baraggia Biellese e Vercellese”

4.2. Kirjeldus: Kaitstud päritolunimetus “Riso di Baraggia Biellese e Vercellese” tähistab eranditult riisitoodet, mis on saadud toorriisi või puhastamata riisi töötlemisel täisterariisiks, rafineeritud riisiks või aurutatud riisiks.

Kultuurtaimena kasvatatava riisi sordid ning nende omadused on järgmised:

Koos eespool osutatud omadustega kasutatakse vaatlusaluste riisisortide kindlakstegemiseks ja määramiseks järgmisi biomeetrilisi tunnuseid ning füüsikalis-keemilisi näitajaid:

4.3. Geograafiline piirkond: “Riso di Baraggia Biellese e Vercellese” kaitstud päritolunimetusega piiritletud piirkond asub Piemonte kirdeosas Biella ja Vercelli provintsis ning hõlmab haldusüksuste territooriume ja järgmiste haldusüksuste osi: Albano Vercellese, Arborio, Balocco, Brusnengo, Buronzo, Carisio, Casanova Elvo, Castelletto Cervo, Cavaglià, Collobiano, Dorzano, Formigliana, Gattinara, Ghislarengo, Gifflenga, Greggio, Lenta, Massazza, Masserano, Mottalciata, Oldenico, Rovasenda, Roasio, Salussola, San Giacomo Vercellese, Santhià, Villanova Biellese, Villarboit.

4.4. Päritolutõend: Punktis 4.7 osutatud kontrolliasutus peab vastavalt kontrollikavas kehtestatud sätetele kontrollima kõiki tootmisprotsessi järke, dokumenteerides iga järgu puhul sissetulevad ja väljaminevad tooted. Selliselt ja kontrolliasutuses põllumaana kasutatavate maatükkide, tootjate/töötlejate ja pakendajate peetavate eri nimekirjade abil, samuti kontrolliasutusele toodetud kogustest ning pakendatud ja märgistatud kogustest õigeaegselt teatamise teel tagatakse toote jälgitavus. Kontrolliasutus kontrollib kõiki vastavatesse nimekirjadesse kantud füüsilisi ja juriidilisi isikuid vastavalt tootmise tehnospetsifikaadi ja vastava kontrollikava sätetele.

4.5. Tootmismeetod: Tehnospetsifikaadis nähakse muu hulgas ette, et terve ja täielikult valminud toote saamiseks peab väetamine olema lõpule viidud. Keelatud on kasutada lämmastikväetisi ja komposti või raskmetalle sisaldavaid väetislahuseid. Olemasolevatest seadusega lubatud taimekaitsetoodete kasutamise eeskirjadest rangelt kinni pidades tuleb kultuuride seenhaigustevastane töötlemine või kahjuritõrje teha vähemalt 40 päeva enne saagikoristust. Riisiseeme peab olema E.N.S.E. poolt sertifitseeritud toode, mille sordipuhtus ja seenparasiitide puudumine ning idanevus on garanteeritud.

Toorriisi kuivatamise toimingud tuleb teostada selliste töövahendite ja -meetoditega, et riisiterakestade saastamine võimalike kütusejääkide ja võõrlõhnadega oleks välistatud või vähendatud minimaalse tasemeni. Eelistada tuleb kaudse tulega kuivateid, mis töötavad võimalusel metaani või vedelgaasi või samalaadse kütusega.

Ladustatava ja töötlemiseks müüdava toorriisi või koorimata riisi niiskusesisaldus ei või ületada 14 %.

Koorimata riisi säilitamisel on riisikasvataja kohustatud võtma kõik ettevaatusabinõud, et takistada loom- või seenparasiitide tekkimist ja ebanormaalset käärimist. Suve lõpul, ent enne koorimata riisi koristamist ja selle järgnevat ladustamist ladudes, silotornides või hoiukeldrites ja kõrvalruumides tuleb teostada järgmised toimingud:

Lubatud riisitöötlused

täisterariisi ettevalmistamiseks või toodete järgnevaks valgendamiseks on

koorimine või seemnete eraldamine — toiming, millega eraldatakse kestad ja aganad riisiteradest, millele järgneb riisi sorteerimine suuruse järgi;

valgendatud riisi ettevalmistamiseks on

valgendamine — toiming, mis võimaldab lihvimise teel riisitera pinnalt eemaldada viljakesta rakusidemed; toimingud tuleb teostada selliselt, et see võimaldab saavutada II astmena määratletud rafineerimistaseme.

Rafineerimistehnikad peavad olema kohandatud meetoditega, mis võimaldavad vältida terade mikroskoopilist lõhenemist.

4.6. Seos piirkonnaga: Võib lugeda, et punktis 4.3 kirjeldatud ala hõlmava tootmispiirkonna moodustab üks tuum, millele on iseloomulik, et maatükke on savi-rauasisaldusega mullastruktuuri tõttu raske tasandada, mis väljendub väga erinevates tingimustes maatükkide veega üleujutamiseks. Oluline tegur on ka kliima, mida iseloomustavad pigem jahedad suvekuud ja mägedest alla puhuvate tuulte tõttu sagedased sooja õhu kihtide ümberpaiknemised kõrgematele aladele. Lisaks kastavad selles Alpide jalamil asuvas piirkonnas olevate jahedate veekogude tõttu mägijõed seda piirkonda esimesena.

Nendest tootmispiirkonna omadustest tulenevalt on Baraggia Biellese e Vercellese riisile iseloomulik vastupidavus keetmisel, suurem konsistents ja vähene kleepuvus. Sellised omadused on võitnud tarbijate üksmeelse tunnustuse ja tulenevad muu hulgas teistelt aladelt pärit riisiga võrreldes vähesemast saagikusest ja pikematest kasvuperioodidest.

Möödunud sajandi algusaastate lõpus kasutati riisi — läbi aegade Baraggia traditsioonilist põllukultuuri — sümbolina nii rahvaüritustel kui ka spordiüritustel, eelkõige jalgrattavõistlustel, kus osalesid teiste hulgas sellised meistrid nagu Bartali ja Magni.

Baraggia ja sealse riisi mitmekesisust on ligi 50 aasta jooksul (aastatel 1912–1952) kirjeldatud igakuiselt endise Vercelli riisikasvatuse katseinstituudi (Istituto Sperimentale di Risicoltura di Vercelli) väljaandes “Giornale di Risicoltura” (riisikasvatuse teataja), kus avaldati sageli tehnilis-teaduslikke artikleid Baraggia piirkonna iseloomulike omaduste ja seal toodetava riisi motiveerimiseks. Sama instituut ostis 1931. aastal Villarboit' haldusüksuses (Baraggia riisikasvatusala keskus) riisikasvatusettevõtte, kasutades seda teaduskeskusena Baraggia piirkonna spetsiifiliste tootmisomaduste täiustamiseks. Alates 1952. aastast andis ta nimetatud kuuteataja järjena välja ajakirja “Il Riso” (riis), mille kirjastaja on riiklik riisiamet Ente Nazionale Risi (E.N.R), ja milles käsitletakse eri artiklites selles piirkonnas toodetava riisi erilisi kvaliteediomadusi.

Riisikasvatus Baraggia kindlaksmääratud piirkonnas pärineb XVI sajandi algusest ja selle kohta on teateid ka Salussola haldusüksusest ning selle ümbruskonnast pärinevates 1606. aasta notariaalaktides.

4.7. Kontrolliasutus:

Nimi: Ente Nazionale Risi Aadress: Piazza Pio XI — I-20123 Milano Tel: (39-02) 885 51 11 Faks: — E-post: —

4.8. Märgistus: “Riso di Baraggia Biellese e Vercellese” kaitstud päritolunimetusega toote tarbimisse lubamiseks peab selle pakendil olema märgitud territooriumil kasvatatava põllukultuuri sordi täpne nimetus ja mitte mõne teise sarnase sordi nimetus; seda ka juhul, kui see on kehtivate normidega lubatud. Olenevalt sihtturust on ette nähtud erinevad viimistlemisvormid ja pakendid. Tarbimiseks mõeldud “Riso di Baraggia Biellese e Vercellese” kaitstud päritolunimetusega riisi pakendid peavad olema kilogrammides väljendatuna järgmises kaalus: 0,250–0,500–1,0–2,0–5,0–10,0–25,0 ning need peavad olema riidest või toiduainetele sobivast plastmaterjalist suuremates või väiksemates kottides, toiduainete hügieeni- ja tervishoiutingimusi reguleerivate seadusega lubatud eri materjalidest kastides.

Pakenditele tuleb trükitähtedega kirjutada järgmised nimetused:

Euroopa Ühenduse kaitstud päritolunimetuse märgis;

“Riso di Baraggia Biellese e Vercellese” kaitstud päritolunimetuse logo, mis peab olema pakendil kujutatud mõõtmetelt ja värvuselt selgelt eristatavate tähtedega, koos eespool nimetatud templiga;

riisitöötlus- ja -koorimisettevõtte eramärgid, ärinimed, sordinimed.

Keelatud on kiitvad või eksitavad märkused.

Tooteid, mille valmistamiseks kasutatakse “Riso di Baraggia Biellese e Vercellese” kaitstud päritolunimetusega riisi, ka pärast tootmis- ja töötlemisprotsesse, võib lasta tarbimisse kõnesoleva nimetusega tähistatud pakendites ilma ühenduse logota tingimusel, et:

kaubanduslik tooteliik esindab ainult sertifitseeritud ja kaitstud päritolunimetusega toodet;

kaitstud päritolunimetusega toote kasutajad on saanud loa intellektuaalomandi õiguse valdajatelt, kes on õigused omandanud kaitstud geograafilise tähise registreerimisega ja kes kuuluvad põllumajandus- ja metsandusministeeriumi poolt tunnustatud kaitstud geograafilise tähise kaitsmiseks loodud ühendusse. Nimetatud ühendus kannab kasutajad ühtlasi kohastesse registritesse ja teostab järelevalvet kaitstud päritolunimetuse nõuetekohase kasutamise üle. Tunnustatud ühenduse puudumisel täidab eespool kirjeldatud ülesandeid põllumajandus ja metsandusministeerium kui määruse (EÜ) nr 2081/92 rakendamise eest vastutav riigiasutus.

“RISO DI BARAGGIA Biellese e Vercellese” kaitstud päritolunimetuse logo, mille värvitähised on toote tehnospetsifikaadis üksikasjalikult esitatud, on ringikujuline ja selle all on esimesel real kujutatud kolm valgendatud, sirget ja üksteise kõrval asuvat riisitera, nagu neid tavaliselt tarbijale esitatakse ja nagu tarbija neid näeb. Terade tipus on näha väike süvend, milles oli riisituuma idu enne rafineerimist.

Logo sees on valgel taustal stiliseeritud kujutis Monte Rosa mäestikust, mille liustikest laskuv vesi suundub otse niisutama Baraggia riisivälju, kust on pärit ainulaadne “RISO DI BARAGGIA Biellese e Vercellese”.

Üleval logo tipus on nimi “RISO DI BARAGGIA” ja all on kujutatud Biellese ja Vercellese haldusüksuse tähis.

4.9. Riiklikud nõuded: —

(1) Euroopa Komisjon, põllumajanduse ja maaelu arengu peadirektoraat, põllumajandustoodete kvaliteedipoliitika osakond, B-1049 Brüssel.